വീണ്ടും ബ്രണ്ണനെ തേടിയെത്തി കേന്ദ്ര ബഹുമതി തലശ്ശേരി: ഗവ: ബ്രണ്ണന് കോളേജിനെ രാജ്യത്തെ മികച്ച നൂറ് കോളേജുകളില് ഒന്നായി എന്.ഐ.ആര്.എഫ്. തിരഞ്ഞെടുത്തു. അദ്ധ്യാപനം, ഗവേഷണം, പൊതു സമൂഹത്തിന് നല്കിയ സംഭാവനകള് തുടങ്ങി.ആറോളം ഘടകങ്ങളെ വിലയിരുത്തിയാണ് അംഗീകാരം നല്കിയത്. നേരത്തെ ഹെറിറ്റേജ് കോളജിനുള്ള അംഗീകാരവും, നാക് എ പ്ലസ് അക്രഡിറ്റേഷനും ലഭിച്ച ഈ കലാലയം കേരളത്തിലെ ഒന്നാം കിട കോളേജുകളിലൊന്നാണ്. കണ്ണൂര് സര്വകലാശാലയുമായി അഫിലിയേറ്റ് ചെയ്തിട്ടുള്ള ഈ സ്ഥാപനം തലശ്ശേരിയിലെ ധര്മടം ഗ്രാമത്തിലാണ്. തലശ്ശേരിയെ തന്റെ ഭവനമാക്കി മാറ്റിയ തലശ്ശേരി തുറമുഖത്തിന്റെ മാസ്റ്റര് അറ്റന്ഡന്റായിരുന്ന ഇംഗ്ലീഷുകാരന് എഡ്വേര്ഡ് ബ്രണ്ണന് സ്ഥാപിച്ച സ്കൂളില് നിന്നാണ് കോളേജ് വികസിച്ചത്. 125 വര്ഷത്തിലേറെ പഴക്കമുള്ള കോളേജ് സംരക്ഷിക്കുക എന്ന ലക്ഷ്യത്തോടെ 2016 ല് യൂണിവേഴ്സിറ്റി ഗ്രാന്റ്സ് കമ്മീഷന് കോളേജിന് പ്രത്യേക പൈതൃക പദവി നല്കി. തലശ്ശേരി പട്ടണത്തില് നിന്ന് അഞ്ച് കിലോമീറ്റര് വടക്ക് ഒരു കുന്നാകെ പരന്ന് കിടക്കുകയാണ് ഈ കലാലയം. കാമ്ബസില് അക്കാഡമിക് വകുപ്പുകള്, അഡ്മിനിസ്ട്രേറ്റീവ് ഓഫീസ്, സെന്ട്രല് ലൈബ്രറി, വിദ്യാര്ത്ഥി ഹോസ്റ്റലുകള്, സ്റ്റാഫ് ക്വാര്ട്ടേഴ്സ്, അന്താരാഷ്ട്ര നിലവാരമുളള കളിസ്ഥലം എന്നിവ ഉള്ക്കൊള്ളുന്ന 16.5 ഏക്കര് ഭൂമിയുണ്ട്. പത്തൊന്പതാം നൂറ്റാണ്ടില് പ്രധാനമായും മംഗലാപുരത്തെ ബേസല് മിഷന് പ്രസില് അച്ചടിച്ച അപൂര്വ്വവും, ലഭ്യമല്ലാത്തതുമായ മലയാളം പുസ്തകങ്ങള് ഉള്ക്കൊള്ളുന്ന 21,600 പുസ്തകങ്ങളുള്ള ഒരു സെന്ട്രല് ലൈബ്രറിയാണ് ബ്രണ്ണന് കോളേജിലുള്ളത്. 2004 ല് ഈ മലയാളം പ്രസിദ്ധീകരണത്തിന്റെ ഒരു ഇലക്ട്രോണിക് കാറ്റലോഗ് ലൈബ്രറിയും തയ്യാറാക്കിയിട്ടുണ്ട്. പ്രാദേശിക ലിപിയില് തിരയല് സംവിധാനമുള്ള ഏതൊരു ഇന്ത്യന് ഭാഷയിലെയും ആദ്യ ഇലക്ട്രോണിക് കാറ്റലോഗ് ആണിത്. പ്രാദേശിക പഠനത്തിനുള്ള റഫറന്സിനായുള്ള ഒരു അദ്വിതീയ ഉറവിടമാണ് ലൈബ്രറി. ഒ.എന്.വി, എം.എന്. വിജയന്, നോവലിസ്റ്റ് എന്. പ്രഭാകരന് തുടങ്ങി അതിപ്രശസ്തരായ അദ്ധ്യാപകരും സമുന്നതരായ വ്യക്തികളും ഈ കലാലയത്തിന്റെസംഭാവനയാണ്. എകെ.ജി, മുഖ്യമന്ത്രിപിണറായി വിജയന്, കെ. സുധാകരന് എം.പി, പി. സതീദേവി, കേന്ദ്ര മന്ത്രി വി. മുരളീധരന്, ചെറുകഥാകൃത്ത് അക്ബര് കക്കട്ടില്, മുന് മന്ത്രി എ.കെ. ബാലന്, മുന് മേയര് എ.കെ. പ്രേമജം, മുന് മന്ത്രി ഇ. വത്സരാജ്, മുന് എം.എല്.എ. പാട്യം ഗോപാലന്, മുന് കേന്ദ്ര മന്ത്രി ഇ. അഹമ്മദ്, എ.എന്. ഷംസീര് എം.എല്.എ തുടങ്ങി ഒട്ടേറെ പേര് പൂര്വവിദ്യാര്ത്ഥികളാണ്.